CELEX: C2005/143/69
Language: da
Date: 2005-06-11 00:00:00
Title: Sag T-80/05: Sag anlagt den 17. februar 2005 af Hinrich Bavendam m.fl. mod Kommissionen for De Europæiske Fællesskaber

11.6.2005   
            
            
               DA
            
            
               Den Europæiske Unions Tidende
            
            
               C 143/36
            
         Sag anlagt den 17. februar 2005 af Hinrich Bavendam m.fl. mod Kommissionen for De Europæiske Fællesskaber
   (Sag T-80/05)
   (2005/C 143/69)
   Processprog: tysk
   Ved De Europæiske Fællesskabers Ret i Første Instans er der den 17. februar 2005 anlagt sag mod Kommissionen for De Europæiske Fællesskaber af Hinrich Bavendam, Bremen (Tyskland), Günther Früchtnicht, Bremen (Tyskland), Hinrich Geerken, Bremen (Tyskland), Hans-Jürgen Weyhausen-Brinkmann Bremen (Tyskland), Curt-Hildebrand v. Einsiedel, Leipzig (Tyskland), Christina Gräfin von Schall-Riaucour, Ahlen-Vorhelm (Tyskland), Franz-Albrecht Metternich-Sandor, Prinz von Ratibor und Corvey, Höxter (Tyskland), Christoph Prinz zu Schleswig-Holstein, Thumby (Tyskland) og byen Schloß Holte-Stukenbrock (Tyskland) ved T. Giesen, som befuldmægtiget, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning af 7. december 2004 om vedtagelse af listen over lokaliteter af fællesskabsbetydning
               
                           1.
                        
                        
                           i det kontinentale biogeografiske område
                        
                     
                           2.
                        
                        
                           i det atlantiske biogeografiske område
                        
                     i henhold til Rådets direktiv 92/43/EØF (1), meddelt under nummer K(2004) 4031 og K(2004) 4032, annulleres, for så vidt som den vedrører sagsøgernes ejendom eller territoriale kompetence.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne er enten indehavere af hele lokaliteter eller af store dele af de lokaliteter, som i henhold til den anfægtede beslutning erklæres for lokaliteter af fællesskabsbetydning, hvilket indskrænker sagsøgernes ejendomsret.
   Sagsøgerne har gjort gældende, at udvælgelseskriteriet for optagelse på listen over lokaliteter af fællesskabsbetydning ikke er opfyldt, da de naturtyper og arter, som var afgørende for udvælgelsen, enten overhovedet ikke forekommer eller forekommer i ringe omfang.
   Endvidere har sagsøgerne anført:
   
               —
            
            
               at væsentlige formforskrifter i artikel 6, stk. 2, 3 og 4, eller artikel 4 i direktiv 92/43/EØF er blevet tilsidesat,
            
         
               —
            
            
               at der foreligger traktatbrud, idet den udvælgelsesbeslutning, som lå til grund for opstillingen af listen på nationalt niveau, allerede var behæftet med fejl,
            
         
               —
            
            
               at Kommissionen har overskredet sin skønsbeføjelse ved uden undtagelse at optage alle de lokaliteter, som Forbundsrepublikken Tyskland foreslog, på listen.
            
         
      (1)  Rådets direktiv 92/43/EØF af 21.5.1992 om bevaring af naturtyper samt vilde dyr og planter (EFT L 206, s. 7).